Часопіс ARCHE стаў прыкметнай з’явай на беларускім культурным ландшафце. Яго аўтарамі сталі ледзь не ўсе знакамітыя гісторыкі, палітолагі, пісьменнікі 1990-х і 2000-х гадоў. Аб ім спрачаліся і спрабавалі прызнаць экстрэмісцкім. Але планка была паднятая настолькі высока, што і дзесяцігадовай даўніны нумары дасюль не састарэлі. Пра тое, як і ў якіх абставінах стваралі часопіс, расказвае галоўны рэдактар Валер Булгакаў.